wickkiey/tamil-wikipedia-chunked huggingface dataset:
# நாடு கடந்த இந்திய அரசின் அஞ்சல் தலைகள்

## ஆதாரங்கள்

- *Michel Deutschland-Spezial 2018.* Schwaneberger Verlag GmbH, München 2018.
- *Indian Legion Stamps and Postal History* in *Introduction to Foreign Legion Stamps and Postal History*.
# சுதி ரஞ்சன் தாஸ்

**சுதி ரஞ்சன் தாஸ்** (*Sudhi Ranjan Das*) (1 அக்டோபர் 1894 &#x2013; 18 செப்டம்பர் 1977) இந்தியாவின் 5<sup>வது</sup> தலைமை நீதிபதியாக இருந்தார். இவர் 1 பிப்ரவரி 1956 முதல் 30 செப்டம்பர் 1959 வரை பணியாற்றினார். இவர் தி ஸ்டேட்ஸ்மேன் என்ற ஆங்கில மொழி செய்தித்தாளின் தலைவராகவும் பணியாற்றினார்.
# சுதி ரஞ்சன் தாஸ்

## சுய சரிதை

சுதி ரஞ்சன் தாஸ் கொல்கத்தாவில் தெலிர்பாகின் முக்கிய வைத்ய தாஸ் குடும்பத்தில் இராக்கல் சந்திர தாஸ் -வினோதினி தாஸ் ஆகியோருக்கு பிறந்தார்.
# சுதி ரஞ்சன் தாஸ்

## கல்வி

இவர் சாந்திநிகேதனின் பாத பாவனா பள்ளியில் பயின்றார். அங்கு இவர் இரவீந்திரநாத் தாகூரின் முதல் நான்கு மாணவர்களில் ஒருவராக இருந்தார். இசுகாட்டிய தேவாலயக் கல்லூரியில் இடைநிலைத் தேர்வுகளை முடித்த பிறகு, இவர் கொல்கத்தா பல்கலைக்கழகத்துடன் இணைந்த வங்காபாசி கல்லூரிக்குச் சென்று, பட்டம் பெற்றார். மேலும் இலண்டன் பல்கலைக்கழகக் கல்லூரியில் சட்டத்தைப் படிக்கத் தொடங்கிய இவர் முதல் வகுப்பு மரியாதையுடன் பட்டம் பெற்றார். இவர் 1918இல் இலண்டனின் கிரேஸ் இன்னில் உள்ள வழக்கறிஞர்கள் சங்கத்துக்கு அழைக்கப்பட்டார்.
# சுதி ரஞ்சன் தாஸ்

## நீதித்துறை வாழ்க்கை

இவர் 1942 இல் கொல்கத்தா உயர் நீதிமன்றத்தின் கூடுதல் நீதிபதியாக உயர்த்தப்பட்டார். 1944இல் கொல்கத்தா உயர் நீதிமன்றத்தில் துணை நீதிபதியானார். இவர் பஞ்சாப் உயர் நீதிமன்றத்தின் தலைமை நீதிபதியாக 1949 முதல் 1950 வரை பணியாற்றினார்.  
1950இல் புதிய அரசியலமைப்பு தொடங்கப்படுவதற்கு முன்பு இவர் இந்தியாவின் கூட்டாட்சி நீதிமன்றம்/உச்ச நீதிமன்றத்திற்கு நியமிக்கப்பட்டார். இவர் மூன்று வருடங்களுக்கு மேல் நாட்டின் தலைமை நீதிபதியாக பதவி வகிக்கும் முன் இந்தியாவின் இரண்டு முறை தலைமை நீதிபதியாக பதவி வகித்தார். இவர் செப்டம்பர் 30, 1959 அன்று ஓய்வு பெற்றார்.
# சுதி ரஞ்சன் தாஸ்

## குடும்ப வாழ்க்கை

சுதி ரஞ்சன் தாஸ் இந்தியக் குடிமைப் பணி அதிகாரியான எஸ். பி. மஜும்தாரின் மகள் சுவப்னா மஜும்தாரை மணந்தார். இவர்களுக்கு வான்படை தளபதி சுரஞ்சன் தாஸ், சுக்ரித் ரஞ்சன் தாஸ் என்ற இரண்டு மகன்களும், அஞ்சனா என்ற ஒரு மகளும் பிறந்தனர். அஞ்சனா பின்னர் மத்திய சட்ட அமைச்சரான இவரது இளைய வழக்கறிஞர் அசோக் குமார் சென்னை மணந்தார். இவரது குழந்தைகள் அனைவருக்கும் இரவீந்திரநாத் தாகூர் பெயரிட்டார்.  
சித்தரஞ்சன் தாஸ், சரளா ராய், அபலா போஸ், சதீஷ் ரஞ்சன் தாஸ் ஆகியோர் இவரது உறவினர்கள்.
# சுதி ரஞ்சன் தாஸ்

## 1, சப்தர்ஜங் சாலை

இந்தியாவின் தலைமை நீதிபதியான இவர் முன்னாள் பிரதமர் இந்திரா காந்தி தனது இல்லமாக பயன்படுத்திய 1, சப்தர்ஜங் சாலையில் உள்ள வீட்டில் முன்பு வசித்து வந்தார். இந்த மாளிகை 1984இல் பிரதமர் திருமதி இந்திரா காந்தியின் படுகொலைக்கு சாட்சியாக இருந்தது. இது இப்போது ஒரு அருங்காட்சியகமாக இருக்கிறது.
# சதீஷ் ரஞ்சன் தாஸ்

**சதீஷ் ரஞ்சன் தாஸ்** (*Satish Ranjan Das*)(1870-1928) வங்காளத்தின் தலைமை வழக்கறிஞராக இருந்தார். பின்னர் இந்தியத் தலைமை ஆளுநரின் நிர்வாகக் குழுவில் சட்ட உறுப்பினராக இருந்தார். இவர் சில சமயங்களில் வங்கத்தின் பாரத சாரண சாரணியர் இயக்கத்தின் நிர்வாகக் குழு, வங்காளத்தின் சீர்திருத்த இயக்கமான பிரம்ம சமாஜம் ஆகியவற்றின் முக்கிய உறுப்பினராக இருந்தார். தாஸ் ஒரு மிதமான இந்திய தேசியவாதிகளின் குழுவின் ஒரு பகுதியாக இருந்தார். இது இந்தியாவில் "பிரிட்டிசு பாணி" பொதுப் பள்ளியை உருவாக்க முயன்றது. இறுதியில் இவரது மரணத்திற்குப் பிறகு, தூன் பள்ளியை உருவாக்கவும் வழிவகுத்தது.
# சதீஷ் ரஞ்சன் தாஸ்

## ஆரம்ப வாழ்க்கையும் தொழிலும்

இங்கிலாந்தில் பள்ளிக் கல்வியையும் பல்கலைக்கழகக் கல்வியையும் முடித்த பிறகு, தாஸ் 1894இல் இந்தியா திரும்பினார். "தேசிய இந்திய அடையாளத்திற்கான வளர்ந்து வரும் தேடலில்" இவர் பங்கேற்றதில் இருந்து தூன் பள்ளியின் யோசனை உருவானது.  
பள்ளி திறப்பதற்கு ஏழு ஆண்டுகளுக்கு முன்பே இவர் இறந்த போதிலும், இவரும் இவரது முறைசாரா குழுவில் உள்ள மற்றவர்களும் 1920களில் அதற்காக பரப்புரை செய்தனர். இவர்கள் பிரிட்டிசு பொதுப் பள்ளியைப் போன்று வடிவமைக்கப்பட்ட ஒரு இந்தியப் பள்ளியை கற்பனை செய்தனர். இது பிரித்தானியப் பேரரசு முழுவதிலும் பொறுப்புள்ள மற்றும் வளமான நிர்வாகிகளாக இளைஞர்களை திறம்பட பயிற்றுவித்ததாக இவர் உணர்ந்தார். ஆனால் பிரித்தானியப் பள்ளிகளுக்கு மாறாக, தூன் பள்ளியின் நிறுவனர்கள் ஒரு இந்தியப் பள்ளி பிரிவினைவாதமாகவும் இந்திய அபிலாசைகளுக்கு பதிலளிக்கக்கூடியதாகவும் இருக்க வேண்டும் என்று விரும்பினர். இவர்கள் தூன் பள்ளியை ஒரு புதிய தலைமுறை இந்திய தலைவர்களுக்கான பயிற்சி மைதானமாக கருதினர். இங்கு படிக்கும் மாணவர்கள் சுதந்திரத்தைத் தொடர்ந்து நிர்வாகம் மற்றும் அரசாங்கத்தின் கட்டுப்பாட்டை எடுத்துக்கொள்வார்கள் எனக் கருதினர்.  
பிரிட்டிசு பொதுப் பள்ளியின் மாதிரியை நகலெடுப்பதன் மூலம், இந்தியர்கள் தங்கள் தேசிய அல்லது கலாச்சார அடையாளத்தை விட்டுக்கொடுக்காமல் பிரிட்டிசுகாரர்களுடன் தங்கள் சொந்த நிபந்தனைகளில் போட்டியிட முடியும் என்பதைக் காட்ட நிறுவனர்கள் முயன்றனர். இது அக்காலத்தின் பல இந்தியத் தலைவர்கள் மற்றும் அறிவுஜீவிகளின் கருத்துக்களைப் பிரதிபலித்தது. ஆனால் நிச்சயமாக எல்லாமே இல்லை. சிறப்பம்சமாக, ஜவகர்லால் நேரு பள்ளியை உருவாக்கியதை வரவேற்றார். ஆனால் காந்திக்கு இதனுடன் எந்த தொடர்பும் இல்லை.  
1922 இல், இவர் வங்காளத்தின் தலைமை வழக்கறிஞராக நியமிக்கப்பட்டார். 1927இல், இவர் இந்தியத் தலைமை ஆளுநர் இர்வின் பிரபுவின் நிர்வாகக் குழுவில் உறுப்பினரானார் .
# சதீஷ் ரஞ்சன் தாஸ்

## சொந்த வாழ்க்கை

இவர் சமூக சீர்திருத்தவாதியான துர்கா மோகன் தாஸுக்கு 1870இல் பிறந்தார். இவர் தற்போதைய வங்காளதேசத்தின் டாக்காவின் விக்ராம்பூர் தெலிர்பாக் என்ற வைத்யா தாஸ் குடும்பத்தைச் சேர்ந்தவர். இவர் சித்தரஞ்சன் தாஸ், சுதி ரஞ்சன் தாஸ் (இந்தியாவின் தலைமை நீதிபதி) ஆகியோரின் உறவினர் ஆவார். கொல்கத்தாவில் கோகலே நினைவுப் பள்ளியை நிறுவிய சரளா ராய், விஞ்ஞானி ஜகதீஷ் சந்திர போஸின் மனைவி அபலா போஸ் ஆகியோர் இவரது இரண்டு சகோதரிகள் ஆவர் .  
தாஸ் போனலதா தேவி என்பவரை மணந்தார். இவரது பேரன்களில் ஒருவரான சோமி தாஸ், தூன் பள்ளியின் தலைமை ஆசிரியராகப் பணியாற்றினார்.
# சதீஷ் ரஞ்சன் தாஸ்

## இறப்பு

1928 கோடையில், இவர் இங்கிலாந்திலுள்ள பள்ளிகளுக்குச் சென்று தனது திட்டத்தை நன்கு அறியப்பட்ட கல்வியாளர்களுடன் விவாதித்தார். அந்த ஆண்டின் கோடையின் இறுதியில், இவர் இந்தியாவுக்குத் திரும்பி, சிம்லாவுக்குச் சென்று தனது பணிகளைத் தொடங்கினார். பின்னர் உடல்நிலை சரியில்லாமல் 26 அக்டோபர் 1928 அன்று கொல்கத்தாவில் இறந்தார்.
# பிரசன்ன குமார் ராய்

**பிரசன்ன குமார் ராய்** (Prasanna Kumar Roy) (1849 - 1932; **டாக்டர் பி.கே. ராய்** என்றும் அழைக்கப்படுகிறார் ) ஓர் கல்வியாளரும் கொல்கத்தாவின் மாநிலப் பல்கலைக்கழகத்தின் முதல்வராக இருந்த முதல் இந்தியரும் ஆவார்.
# பிரசன்ன குமார் ராய்

## ஆரம்ப கால வாழ்க்கை

சியாம் சுந்தர் ராய் என்பவரின் மகனான இவர் டாக்காவின் கெரனிகஞ்சில் உள்ள சுபத்யாவைச் சேர்ந்த ஒரு குடும்பத்தைச் சேர்ந்தவர் (இப்போது வங்காளதேசம்). இவர் டாக்காவில் உள்ள போகோஸ் பள்ளியின் மாணவர். இவர் தனது வாழ்க்கையின் ஆரம்பத்தில் பிரம்ம சமாஜத்தை நோக்கி ஈர்க்கப்பட்டார். இவரது குடும்பம் உயர் சாதியைக் கொண்ட இந்துக்களாக இருந்தது. அதேசமயம் பிரம்ம சமாஜம் கிறிஸ்தவ மறை பணியாளர்களுடன் நெருக்கமாக இணைந்த ஒரு தீவிர சீர்திருத்தவாத பிரிவாகும். பிரம்ம பிரிவின் தலைவர்கள் பலர் கிறிஸ்தவ மதத்திற்கு மாறியவர்கள். பிரம்ம சமாஜம் (மற்றும் கிறித்துவம்) மீதான ராயின் ஈர்ப்பு இவரை குடும்பத்திலிருந்து விலக்கியது. மேலும் இவர் வீட்டை விட்டு வெளியேற்றப்பட்டார். நன்கு நிதியளிக்கப்பட்ட கிறிஸ்தவ மறைபணியாளர்கள் இவருக்கு ஆதரவை கொடுத்தனர். இவரது புதிய நண்பர்களால் வழிநடத்தப்பட்டு, இவர் இங்கிலாந்து செல்ல கில்கிறிஸ்ட் உதவித்தொகையை பெற்றார். இவர் 1873இல் இலண்டன் பல்கலைக்கழகத்தில் அறிவியலில் சான்றிதழம் பட்டம் பெற்றார். 1876இல் எடின்பரோ பல்கலைக்கழகம், இலண்டன் பல்கலைக்கழகம் ஆகியவற்றில் உளவியலில் பட்டம் பெற்றார். அவரும் ஆனந்த மோகன் போசும் இணைந்து ஐக்கிய இராச்சியத்தில் பிரம்ம சமாஜம், இந்திய சங்கம் , ஒரு நூலகம் ஆகியவற்றை நிறுவினர்.
# பிரசன்ன குமார் ராய்

## கற்பித்தல் தொழில்

இந்தியா திரும்பியதும், ராய் பாட்னா கல்லூரி, டாக்கா கல்லூரி , கொல்கத்தாவின் மாநிலக் கல்லூரியில் கற்பித்தார். இவர் 1902 முதல் 1905 வரை மாநிலக் கல்லூரியின் முதல்வராக பணியாற்றிய முதல் இந்தியர் ஆவார். அதன்பிறகு, இவர் கொல்கத்தா பல்கலைக்கழகத்தின் பதிவாளராக ஆனார். மேலும், ஓய்வுபெற்றவுடன் பல்கலைக்கழகத்தின் கீழ் கல்லூரிகளின் ஆய்வாளராக பணியாற்றினார். இவர் இந்தியச் செயலாளரின் கல்வி உதவியாளராக இரண்டு ஆண்டுகள் இங்கிலாந்தில் நியமிக்கப்பட்டார்.  
சாதரன் பிரம்ம சமாஜத்தின் விவகாரங்களில் ராய் தீவிரமாக இருந்தார். இவர் பிரம்ம சமாஜத்தின் டாக்கா அத்தியாயத்தின் செயலாளராகவும், கொல்கத்தாவின் சாதரன் பிரம்ம சமாஜத்தின் செயலாளராகவும் தலைவராகவும் இருந்தார். இவரும் இவரது மனைவியும் ஒரு சிறிய பிரம்மோ சமூகத்தைக் கொண்ட ஹசாரிபாகில் தங்குவது அல்லது வழக்கமாகச் செல்வது வழக்கம்.
# பிரசன்ன குமார் ராய்

## குடும்பம்

இலண்டனில் ராயின் கல்வி மற்றும் பிரிட்டிசு நிறுவனங்களுடனான தொடர்புகள் இவரை திருமணத்திற்கு வழிவகுத்தது. மேலும் தனது குடும்பத்தில் இருந்து பிரிந்திருப்பது இந்த சூழலில் ஒரு நன்மையாகவும் இருந்தது. இவர் துர்கா மோகன் தாஸின் மகள் கிறிஸ்தவ மதத்திற்கு மாறி பிரம்ம சமாஜத்தின் முன்னணி நபராக இருந்த சரளாவை மணந்தார்.
இந்த திருமணம் ராயை வங்காளச் சமுதாயத்தின் பல முன்னணி வீரர்களுடன் இணைத்தது. இவர்கள் ஆங்கிலக் கல்வியையும் ஐரோப்பிய கலாச்சாரத்தையும் ஏற்றுக்கொண்ட பின்னர் காலனித்துவ ஆட்சியின் கீழ் வளம் பெற்றனர். இவரது மனைவி சரளா விஞ்ஞானி ஜகதீஷ் சந்திர போஸின் மனைவி அபலா போஸின் சகோதரி ; இவரது உறவினர்களில் தேசபந்து சித்தரஞ்சன் தாஸ், சுதி ரஞ்சன் தாஸ் (பின்னர் இந்தியத் தலைமை நீதிபதி ) ஆகியோர் அடங்குவர்.  
இத்தம்பதியினருக்கு சாருலதா முகர்ஜி, சொர்ணலதா போஸ் ஆகிய இரண்டு மகள்கள் பிறந்தனர். இவரது மகள் சாருலதா கல்வியாளர் சதீஷ் சந்திர முகர்ஜியை திருமணம் செய்து கொண்டார். இவர்களுக்கு ஏர் மார்ஷல் சுப்ரத்தோ முகர்ஜி, முதல் இந்திய விமானப்படைத் தலைவர், பெண்ணியவாதியும் அரசியல்வாதியுமான ரேணுகா ராய், பிரசாந்த முகர்ஜி, பெங்கால் நாக்பூர் இரயில்வேயில் பணிபுரிந்த ஒரு பொது மேலாளர் ஆகியோர் பிறந்தனர்.
# முத்துஐயன்கட்டு வலதுகரை மகாவித்தியாலயம்

**முத்துஐயன்கட்டு வலதுகரை மகாவித்தியாலயம்** (**Muththuiyankaddu bank maha vidyalayam**)இலங்கையின் வடக்கே முல்லைத்தீவு மாவட்டம், ஒட்டுசுட்டான் எனும் ஊரில் அமைந்துள்ள ஒரு பாடசாலையாகும்.
# முத்துஐயன்கட்டு வலதுகரை மகாவித்தியாலயம்

## வரலாறு

இப் பாடசாலையானது குடியேற்ற திட்டத்தின் மூலம் குடியமர்த்தப்பட்ட மக்களின் அடிப்படை எழுத்தறிவைப் புகட்டும் வகையில் 1966ம் ஆண்டு கிராம முன்னேற்ற சங்கக் கொட்டிலில் திருமதி சின்னதம்பி மேரிப்பிள்ளை அவர்களால் ஆரம்பிக்கப்பட்டு பின்னர் 1972.05.23ம் திகதி 1-5 வரையான வகுப்புக்களைக் கொண்ட ஆரம்ப பாடசாலையாக முத்துஐயன்கட்டு வலதுகரை அ.த.க பாடசாலை என்ற பெயரில் இயங்க ஆரம்பித்தது. 1984ம் ஆண்டு காலப்பகுதியில் இடைநிலைப்பிரிவு வகுப்பு ஆரம்பிக்கப்பட்டது. இதனை தொடர்ந்து 1989ம் ஆண்டில் முதன் முறையாக க.பொ.த.சாதாரண பரீட்சைக்கு 23 மாணவர்கள் தோற்றினர். பல நெருக்கடியின் மத்தியில் 1995 ஆண்டு க.பொ.த.உயர தர கலைப்பிரிவு 9 மாணவர்களுடன் ஆரம்பிக்கப்பட்டு 1997 ஆண்டு ஆவணியில் பரீட்சைக்கு தோற்றிய 8 மாணவர்கள் 4 பாட சித்தியையும் ஒருவர் 3 பாட சித்தியையும் பெற்றுக்கொண்டனர். தொடர்ந்து 2007,2008 ம் ஆண்டு உயர்தர கலைப்பிரிவில் 100% உயர் பெறுபேரும் பெற்றதுடன் 2008 ம் ஆண்டு 100% மானோர் பல்கலைக்கழகமும் சென்றனர்.  
2009 ம் ஆண்டு போர் காரணமாக ஆவணங்கள், உடைமைகள் ஆகியவற்றை இழந்த நிலையில் மீண்டும் 2010.2.23 உரிய இடத்தில் மீள ஆரம்பிக்கப்பட்டது. 2011 இல் மகிந்த சிந்தனை வேலைத்திட்டத்திற்கமைய 1000 அபிவிருத்தி பாடசாலைகளில் ஒன்றாக தெரிவு செய்யப்பட்டதுடன் 2012.01.2 முதல் தரம் 1-5 வரையான ஆரம்பவகுப்புக்களை உள்ளடக்கியதாக தனியான ஆரம்ப பாடசாலையாக மு/முத்துவிநாயகபுர் தமிழ் வித்தியாலயம் என்ற பெயரிடனும்,தரம் 6 தொடக்கம் 13 வரையான வகுப்புக்களை கொண்ட இடைநிலைப்பாடசாலையாக மு/முத்துஐயன்கட்டு வலதுகரை அ.த.க பாடசாலை எனவும் இரு பாடசாலைகளாக துணுக்காய் வலயக்கல்வி பணிப்பாளராக இருந்த திருமதி மாலினி வெனிற்றன் அவர்களின் முயற்சியால் உருவாக்கப்பட்டது. 2012 ம் ஆண்டு யூலை மாதம் முதல் மு/முத்துஐயன்கட்டு வலதுகரை மாகாவித்தியாலயம் என்ற பெயருடன் இயங்கி வருகிறது. தொடர்ந்து 2013 இல் கிடைக்கப்பெற்ற கா.பொ.த சாதாரண தர பெறுபேற்றின் அடிப்படையில் உயர்தர விஞ்ஞான பிரிவு ஆரம்பிக்கப்பட்டதுடன் 1AB தரத்தைக்கொண்ட பாடசாலையாக மாற்றப்பட்டது.  
2014 ஆண்டு முதல் மாணவர்களின் தொழில்நுட்ப அறிவை வளர்க்கும் நோக்கோடு அமைக்கப்பட்ட மகிந்தோதய தொழில்நுட்பஆய்வு கூடமானது 4 பிரதான கூடங்களை உள்ளடக்கியதாக காணப்படுகிறது. இதனை விட 23.5.2017 இல் உத்தியோக பூர்வமாக வர்த்தக பிரிவு ஆரம்பிக்கப்பட்டது. தற்பொழுது கா.பொ.த சாதாரண பரீட்சையிலும் உயர்தர கணித, விஞ்ஞான கலை,வர்த்தக பிரிவிலும் சிறந்த பெறுபேறுகளை பெற்றுகொள்கின்ற பாடசாலையாக விளங்குகிறது. கல்வி துறை மாத்திரமின்றி இணைபாடவிதான செயற்பாடுகளிலும் சிறப்பான பங்களிப்பை வழங்கி வருகிறது.
# முத்துஐயன்கட்டு வலதுகரை மகாவித்தியாலயம்

## பாடசாலை அதிபர்கள்

- திருமதி மேரிப்பிள்ளை (1972.05.23-1985)
- திரு.மகாலிங்கம் (1985-1994)
- திரு.இ.ஆ.பரஞ்சோதி (1994-2005)
- திரு சி.பாஸ்கரன்(2005-2007)
- திரு.க.யோகேஸ்வரன் (2007.03.01-2016.1.12)
- திரு.சி.நாகேந்திரராசா (2016.01.13-2022.01.01)
- திருமதி யோகராணி துரைசிங்கம்(2022.01.01- இன்றுவரை)
# முத்துஐயன்கட்டு வலதுகரை மகாவித்தியாலயம்

## பாடசாலைப் பண்

:முத்துஐயன் கட்டுறை மகாவித்தியாலயம்
:மேன்மையுடன் என்றும் வாழியவே
:அறிவொளி பெருக்கியே வாழியவே
:அற நெறியோடன்பு வாழியவே (முத்து.....)  
:நீர் வளம் நிலவளம் நிறைந்திடும் பதியில்
:நிகரில்லா செல்வங்கள் பெருகிடவே
:மேன்மையில் சிறந்த நற்கல்வி பயில்வோம்
:நற்பிரசையாக வளந்திடுவோம் (முத்து.....)  
:செந்தமிழ் ஆங்கிலம் சீரிய கலைகள்
:முந்துறு அறிவியல் கணிதமும் மனையியல்
:சமூக கல்வியும் அழகியல் வர்த்தகமும்
:சமயமும் ஒழுக்கமும் விவசாயமும் ஓங்கிட (முத்து.....)  
:கடமை கண்ணியம் கட்டுப்பாடோடு
:கருணைப் பண்புகள் பெரிகிடவே
:நற்றதமிழ் ஓங்கிட நாடு சிறந்திட
:எண்டிசையும் புகழ் ஏற்றிடவே. (முத்து.....)
# முத்துஐயன்கட்டு வலதுகரை மகாவித்தியாலயம்

## தூர நோக்கு

வேகமாக மாறிவரும் உலகில் எழும் சவால்களுக்கு முகம்கொடுப்பதோடு சமூக நீதியினை நிலை நாட்டும் சமூக உறுப்பினர்களை தோற்றுவித்தல்.
# முத்துஐயன்கட்டு வலதுகரை மகாவித்தியாலயம்

## பணிக்கூற்று

பெளதீகநிதி வளங்களை தேடுதலும் அதனை உச்ச பயன்பாடுடையதாக்குவதன் மூலம் பங்காளிகளின் நீதித்தன்மையுடனான வினைத்திறன் மிக்க செயலாற்றுகைக்கூடாகவும் உலகியல் மாற்றங்களை மாணவர்களறிந்து அதற்கேற்ப செயற்பட வாய்ப்பளித்தல்.
# சோமி தாஸ்

**சோமி ரஞ்சன் தாஸ்** (*Shomie Ranjan Das*) (பிறப்பு 28 ஆகத்து 1935) ஓர் இந்தியக் கல்வியாளர் ஆவார். தூன் பள்ளியின் முன்னாள் மாணவரான இவர் இந்தியாவின் தூன் பள்ளி, மாயோ கல்லூரி, சானவார் லாரன்ஸ் பள்ளி மூன்று சிறந்த பள்ளிகளின் தலைமை ஆசிரியராக பணியாற்றியுள்ளார். இவர் முன்பு இசுக்கொட்லாந்தின் கார்டன்ஸ்டவுன் பள்ளியில் கற்பித்தார். இவர் ஐதராபாத்து, விசாகப்பட்டினம், மொகாலி, பெங்களூர் ஆகிய இந்திய நகரங்களில் ஓக்ரிட்ஜ் சர்வதேசப் பள்ளியை நிறுவினார்.
# சோமி தாஸ்

## தொழில்

தூன் பள்ளியில் தனது முந்தைய கல்விக்குப் பிறகு, இவர் கொல்கத்தா கேம்பிரிச்சுப் பல்கலைக்கழகம், கேம்பிரிச்சுப் பல்கலைக்கழகத்தின் செயின்ட் சேவியர் கல்லூரி ஆகியவற்றில் பட்டம் பெற்றார். கார்டன்ஸ்டவுன் பள்ளியில் பணிபுரிந்த பிறகு, 1969 முதல் 1974 வரை மாயோ கல்லூரியின் முதல்வராக இருந்த இவர் வேல்சு இளவரசர் சார்லஸுக்கு கற்பித்தார். இவர் 1974இல் சானவார் லாரன்ஸ் பள்ளியின் தலைமையாசிரியராகப் பண்யேற்று 1988 வரை பதவியில் இருந்தார்.  
இவர் 1988 முதல் 1995 வரை தூன் பள்ளியின் தலைமையாசிரியராகப் பணியாற்றினார். இவருக்குப் பிறகு ஜான் மேசன் என்பவர் பதவியேற்றார். இவர் மாயோ கல்லூரியின் முதல்வராகவும் பணியாற்றினார். அங்கு இவர் எல்லா காலத்திலும் மிகச்சிறந்த முதல்வர்களில் ஒருவராக மதிக்கப்படுகிறார். தூன் பள்ளியிலிருந்து ஓய்வு பெற்ற பிறகு, இவர் ஒரு கல்வி ஆலோசகரானார். மேலும் இவர் நாடெங்கிலும் கிட்டத்தட்ட 76 பள்ளிகளுக்கு கல்வியில் தனது ஆலோசனையை வழங்கி வருகிறார். நாடு முழுவதும். கொல்கத்தாவில் அடமாஸ் சர்வதேசப் பள்ளியை அமைப்பதில் இவர் முக்கியப் பங்கு வகிக்கிறார். இவர் தற்போது ஓக்ரிட்ஜ் சர்வதேசப் பள்ளியின் தலைவராக உள்ளார்.  
இவர் இந்திய வழக்கறிஞரும் சமூக சீர்திருத்தவாதியுமான சதீஷ் ரஞ்சன் தாஸின் பேரன் ஆவார்.
# சித்தார்த்த சங்கர் ராய்

**சித்தார்த்த சங்கர் ராய்** (*Siddhartha Shankar Ray*) (20 அக்டோபர் 1920 - 6 நவம்பர் 2010) ஓர் இந்திய வழக்கறிஞரும், இராசதந்திரியும், மேற்கு வங்காளத்தைச் சேர்ந்த இந்திய தேசிய காங்கிரசு அரசியல்வாதியும் ஆவார். அரசியல் வாழ்க்கையில் இவர் மத்திய கல்வி அமைச்சர் (1971-72), மேற்கு வங்க முதல்வர் (1972-77), பஞ்சாப் ஆளுநர் (1986-89), அமெரிக்காவுக்கான இந்தியத் தூதர் (1992-96) உட்பட பல பதவிகளை வகித்தார். ஒரு கட்டத்தில் காங்கிரசு கட்சிக்கு முக்கிய பிரச்சனையாக இருந்தார்.
# சித்தார்த்த சங்கர் ராய்

## சுயசரிதை

ஆயுர்வேத மருத்துவத்தில் சிறந்து விளங்கிய வைத்ய குடும்பத்தில் இவர் பிறந்தார். தந்தை, சுதிர் குமார் ராய், கல்கத்தா உயர் நீதிமன்றத்தின் புகழ்பெற்ற வழக்கறிஞராகவும், இந்திய தேசிய காங்கிரசின் உறுப்பினராகவும் இருந்தார். தாயார் அபர்ணா தேவி, தேசியவாத தலைவர் சித்தரஞ்சன் தாஸ் - வசந்தி தேவி ஆகியோரின் மூத்த மகளாவார்.  
கொல்கத்தாவின் மித்ரா நிறுவனம், பவானிபூர் கிளை, கொல்கத்தாவின் மாநிலக் கல்லூரி , கொல்கத்தா பல்கலைக்கழகத்தின் சட்டக் கல்லூரி ஆகியவற்றின் படித்தார் . கல்லூரியிலும், பல்கலைக்கழகத்திலும், இவர் விளையாட்டிலும் மாணவ அரசியலிலும் தீவிரமாக இருந்தார். ஒரு விளையாட்டு வீரராக இவர் மாநிலக் கல்லூரியின் துடுப்பாட்ட அணியின் தலைவராக இருந்தார். இவர் 1944இல் கல்லூரிகளுக்கிடையேயான போட்டியை வென்ற அணித் தலைவராக இருந்தார். மேலும், இவர் கொல்கத்தாவில் காளி படித்துறை கால்பந்து சங்கத்தில் தீவிர வீரராகவும் இருந்தார். கொல்கத்தா பல்கலைக்கழகத்தை பல்கலைக்கழகங்களுக்கு இடையேயான போட்டிகளில் பிரதிநிதித்துவப்படுத்தினார். 1939ஆம் ஆண்டில், எலியட் மற்றும் ஆர்டிங் பிறந்தநாள் கேடயங்களை வென்ற கல்லூரி கால்பந்து அணியின் தலைவராக இருந்தார். இவர் புல்வெளி டென்னிசு, மேசை டென்னிசு ஆகியவற்றிலும் ஆர்வம் கொண்டிருந்தார்.  
1947 இல் இலண்டனில் உள்ள *இன்னர் டெம்பிள்* என்ற வழக்கறிஞர்கள் சங்கத்தின் உறுப்பினரானார். இலண்டனில் இருந்தபோது இந்திய சிம்கானா சங்கத்தில் துடுப்பாட்டம் விளையாடியுள்ளார்
# சித்தார்த்த சங்கர் ராய்

## தொழில்

1946இல் இங்கிலாந்திலிருந்து திரும்பிய பிறகு, கொல்கத்தா வழக்கறிஞர் சங்கத்தில் பின்னர் கல்கத்தா உயர் நீதிமன்றத்தின் நீதிபதியாகவும் தலைமை நீதிபதியாகவும் (பொறுப்பு) ஆன நீதிபதி இராமபிரசாத் முகர்ஜியின் இளையவராக சேர்ந்தார். 1954இல் இவர் கொல்கத்தாவில் மூன்று இளைய மத்திய அரசு ஆலோசகர்களில் ஒருவரானார்.  
1957ஆம் ஆண்டில் இவர் மேற்கு வங்காளத்தின் பவானிபூர் சட்டமன்றத் தொகுதியில் அதிக வாக்கு வித்தியாசத்தில் தேர்ந்தெடுக்கப்பட்டார். பிதான் சந்திர ராய் தலைமையில் அமைந்த மேற்கு வங்க அமைச்சரவையின் இளைய உறுப்பினரானார். இவர் மேற்கு வங்கத்தின் பழங்குடியினர் நல மற்றும் சட்டத் துறை அமைச்சராக நியமிக்கப்பட்டார். 1962இல், இவர் மாநில சட்டமன்றத்திற்கு சுயேட்சை வேட்பாளராக மீண்டும் தேர்ந்தெடுக்கப்பட்டார். 1966 இல், இவர் இந்திய அரசாங்கத்திற்கான கல்வி மற்றும் இளைஞர் சேவைகளின் மத்திய அமைச்சரவை அமைச்சரானார். இவர் இந்திய அரசின் மேற்கு வங்க விவகாரங்களுக்கான மத்திய அமைச்சரவை அமைச்சராகவும் இருந்தார்.  
1972 பொதுத் தேர்தலில் காங்கிரசு வெற்றி பெற்ற பிறகு, இவர் மார்ச் 19, 1972 முதல் சூன் 21, 1977 வரை மேற்கு வங்கத்தின் முதல்வராக இருந்தார். வங்காளதேச விடுதலைப் போருக்குப் பிறகு இவர் பதவியேற்றார். மேலும் இவரது நிர்வாகம் மாநிலத்தின் பல்வேறு பகுதிகளில் ஒரு மில்லியனுக்கும் அதிகமான அகதிகளை மீள்குடியேற்றும் பாரிய பிரச்சினையை எதிர்கொண்டது. நக்சலைட்டுகள் மீதான அடக்குமுறையும் இந்த காலகட்டத்தில் நடந்தது.  
பின்னர், இவர் ஏப்ரல் 2, 1986 முதல் திசம்பர் 8, 1989 வரை பஞ்சாப் ஆளுநராக பணியாற்றினார். 1991இல் தில்லியில் காங்கிரசு மீண்டும் ஆட்சிக்கு வந்தபோது, அமெரிக்காவிற்கு இந்தியாவின் தூதராக அனுப்பப்பட்டார். இவர் 1992 முதல் 1996 வரை அமெரிக்காவில் இருந்தார். அதற்கு முன், இவர் 1991-1992 வரை மேற்கு வங்க சட்டமன்றத்தில் எதிர்க்கட்சித் தலைவராகவும் இருந்தார்.
# சித்தார்த்த சங்கர் ராய்

## தொழில்

### நெருக்கடி நிலைக் காலத்தில் பங்கு

1975 முதல் 1977 வரை நெருக்கடி நிலைச் சட்டத்தை அமல்படுத்துவதில் சித்தார்த்த சங்கர் ராய்க்கு பெரும் பங்கு இருந்தது. இவர் இந்திராகாந்தியிடம் "உள்நாட்டு அவசரநிலை" ஒன்றை அமல்படுத்த முன்மொழிந்தார். மேலும் குடியரசுத் தலைவருக்கு பிரகடனத்தை வெளியிட ஒரு கடிதத்தையும் வரைந்தார். அரசியலமைப்பின் வரம்பிற்குள் இருக்கும் போது ஜனநாயக சுதந்திரத்தை எப்படி நிறுத்தி வைக்க முடியும் என்று காட்டினார்.
# சித்தார்த்த சங்கர் ராய்

## ஓய்வு

ஓய்வு பெற்ற பின்னர், 1996க்கும் 2010க்கும் இடையில் கல்கத்தா உயர் நீதிமன்றத்தின் வழக்கறிஞராக தனது சட்டப் பயிற்சிக்கு திரும்பினார்.  
சித்தார்த்த சங்கர் ராய் நவம்பர் 2010 இல் தனது 90 வயதில் சிறுநீரக செயலிழப்பால் இறந்தார்.
# சித்தார்த்த சங்கர் ராய்

## பெருமை

வரது நினைவாக "சித்தார்த்த சங்கர் ராய் அறக்கட்டளை" என்ற பெயரில் ஒரு தொண்டு நிறுவனத்தை இவரது மனைவி மாயா ராயின் உரிய ஒப்புதலுடன் இராஜேஷ் சிரிமர் என்பவரால் உருவாக்கப்பட்டது. தொண்டு நிறுவனம் பல்வேறு சமூக நடவடிக்கைகளில் ஈடுபட்டுள்ளது. மேலும் இவரது நூற்றாண்டு பிறந்த நாளையும் கொண்டாடியது.
# மாயா ராய்

**மாயா ராய்** (*Maya Ray*) ஓர் வழக்கறிஞரும் மேற்கு வங்காளத்தைச் சேர்ந்த இந்திய அரசியல்வாதியுமாவார். 1972இல் மேற்கு வங்கத்தின் இராய்கஞ்ச் மக்களவைத் தொகுதியிலிருந்து இந்திய நாடாளுமன்றத்தின் மக்களவைக்கு நடந்த இடைத்தேர்தலில் இவர் தேர்ந்தெடுக்கப்பட்டார்.
# மாயா ராய்

## தொழில்

இராய்கஞ்ச் மக்களவைத் தொகுதியின் உறுப்பினரான இவரது கணவர் சித்தார்த்த சங்கர் ராய் 1972இல் மேற்கு வங்கத்தின் முதல்வராக பதவியேற்ற பிறகு அந்த இடத்துக்கு நடந்த இடைத்தேர்தலில் இவர் போட்டியிட்டு வெற்றி பெற்றார்.  
ஐக்கிய அமெரிக்க சார்பாளர்கள் அவைஉறுப்பினர் மறைந்த தாமஸ் ஜே. மான்டன் என்பவரால் ஒரு வழக்கறிஞராக இவர் ஒருமுறை "புகழ்பெற்ற வழக்கறிஞர் மற்றும் முன்னாள் தேர்ந்தெடுக்கப்பட்ட அதிகாரி" என்று குறிப்பிடப்பட்டார்,
# மாயா ராய்

## இறப்பு

இவர் தனது கணவர் இறந்து இரண்டரை வருடங்களுக்குப் பிறகு, 11 மார்ச் 2013 அன்று சிறுநீரக செயலிழப்பால் இறந்தார்.
# தாம்பரம் மாநகரக் காவல் ஆணையரகம்

**தாம்பரம் மாநகரக் காவல் ஆணையரகம்**, சட்டமன்றக் கூட்டத்தில் காவல் துறை மானியக்கோரிக்கையின் போது, முதலமைச்சர் மு. க. ஸ்டாலின், 13 செப்டம்பர் 2021 அன்று, புதிதாக தாம்பரம் மற்றும் ஆவடி காவல் ஆணையரகங்கள் உருவாக்கப்படும் என அறிவித்தார்.  
1 சனவரி 2022 அன்று தாம்பரம் காவல் ஆணையரகத்தை தமிழக முதலமைச்சர் முறைப்படி துவக்கி வைத்தார். கூடுதல் தலைமை காவல் தலைவர் எம். ரவி தாம்பரம் மாநகரக் காவல் ஆணையராக பதவியேற்று இவரது பணி ஓய்விற்கு பின்னர் புதிய காவல் ஆணையராக கூடுதல் காவல் தலைவர் அமல்ராஜ் நியமிக்கபட்டுள்ளார்..  
தாம்பரம் மாநகரக் காவல் ஆணையரகத்தின் கீழ் 20 காவல் நிலையங்கள் செயல்படும். முன்னதாக தாம்பரம் காவல் ஆணையரகத்தை நிறுவதற்கு சிறப்பு அதிகாரியாக கூடுதல் காவல் தலைவர் **எம். இரவி** இ. கா. ப நியமிக்கப்பட்டார். தாம்பரம் காவல் ஆணையரக அலுவலகம் தற்காலிகமாக சோழிங்கநல்லூரில் உள்ள தனியார் கட்டிடத்தில் அலுவலகம் செயல்படும்.
# தாம்பரம் மாநகரக் காவல் ஆணையரகம்

## கட்டுப்பாட்டில் உள்ள காவல் நிலையங்கள்

சென்னை மாநகரக் காவல் ஆணையரகத்தின் கீழ் செயல்படும் 13 காவல் நிலையங்களுடன், காஞ்சிபுரம் மாவட்டத்தில் உள்ள 2 காவல் நிலையங்கள் மற்றும் செங்கல்பட்டு மாவட்டத்தில் உள்ள 5 காவல் நிலையங்களும் இணைக்கப்பட்டு தாம்பரம் காவல் ஆணையரகத்தின் கீழ் இயங்கும்.
# தாம்பரம் மாநகரக் காவல் ஆணையரகம்

## கட்டுப்பாட்டில் உள்ள காவல் நிலையங்கள்

### சென்னை மாநகரக் ஆணையகரத்திலிருந்து இணைக்கப்பட்ட காவல் நிலையங்கள்

1. தாம்பரம்
1. குரோம்பேட்டை
1. பல்லாவரம்
1. பள்ளிக்கரணை
1. சேலையூர்
1. சிட்லப்பாக்கம்
1. பீர்க்கன்கரணை
1. குன்றத்தூர்
1. கானாத்தூர்
1. சங்கர்நகர்
1. பெரும்பாக்கம்
1. செம்மஞ்சேரி
1.
1. கண்ணகி நகர்
# தாம்பரம் மாநகரக் காவல் ஆணையரகம்

## கட்டுப்பாட்டில் உள்ள காவல் நிலையங்கள்

### செங்கல்பட்டு மாவட்டத்திலிருந்து இணைக்கப்பட்ட காவல் நிலையங்கள்

1. கூடுவாஞ்சேரி
1. ஓட்டேரி (வண்டலூர்)
1. மறைமலைநகர்
1. தாழம்பூர்
1. கேளம்பாக்கம்
# தாம்பரம் மாநகரக் காவல் ஆணையரகம்

## கட்டுப்பாட்டில் உள்ள காவல் நிலையங்கள்

### காஞ்சிபுரம் மாவட்டத்திலிருந்து இணைக்கப்பட்ட காவல் நிலையங்கள்

1. சோமங்கலம்
1. மணிமங்கலம்
# தாம்பரம் மாநகரக் காவல் ஆணையரகம்

## இதனையும் காண்க

- சென்னை மாநகரக் ஆணையரகம்
- ஆவடி மாநகரக் காவல் ஆணையரகம்
# ஆவடி மாநகரக் காவல் ஆணையரகம்

**ஆவடி மாநகரக் காவல் ஆணையரகம்**, சட்டமன்றக் கூட்டத்தில் காவல் துறை மானியக்கோரிக்கையின் போது, முதலமைச்சர் மு.க. ஸ்டாலின், 13 செப்டம்பர் 2021 அன்று, புதிதாக தாம்பரம் மற்றும் ஆவடி காவல் ஆணையரகங்கள் உருவாக்கப்படும் என அறிவித்தார்.  
ஆவடி மாநகரக் காவல் ஆணையரகத்தின் கீழ் 25 காவல் நிலையங்கள் செயல்படும். ஆவடி காவல் ஆணையரகத்தை நிறுவதற்கு சிறப்பு அதிகாரியாக கூடுதல் காவல் தலைவர் **கி. சங்கர்** இ. கா.ப நியமிக்கப்பட்டுள்ளார். ஆவடி காவல் ஆணையரக அலுவலகம், தற்காலிகமாக ஆவடியில் உள்ள தமிழ்நாடு சிறப்புக் காவல் படை 2வது அணி வளாகத்திலுள்ள கட்டிடத்தில் அலுவலகம் செயல்படும்.  
1 சனவரி 2022 அன்று ஆவடி மாநகரக் காவல் ஆணையரகத்தை தமிழக முதலமைச்சர் காணொலி வாயிலாக முறைப்படி துவக்கி வைத்தார். இதன் முதல் ஆணையாளராக **சந்தீப் ராய் ரத்தோர்** இ. கா.ப பதவியேற்றார்.
# ஆவடி மாநகரக் காவல் ஆணையரகம்

## கட்டுப்பாட்டில் உள்ள காவல் நிலையங்கள்

சென்னை மாநகரக் காவல் ஆணையரகத்தின் கீழ் செயல்பட்ட 20 காவல் நிலையங்களுடன், திருவள்ளூர் மாவட்டத்தில் உள்ள 5 காவல் நிலையங்கள் இணைக்கப்பட்டு ஆவடி காவல் ஆணையரகம் இயங்கும்.
# ஆவடி மாநகரக் காவல் ஆணையரகம்

## கட்டுப்பாட்டில் உள்ள காவல் நிலையங்கள்

### சென்னை மாநகரக் ஆணையகரத்திலிருந்து இணைக்கப்பட்ட காவல் நிலையங்கள்

1. மாதவரம் பால்பண்ணை
1. செங்குன்றம்
1. மணலி
1. மணலி நியூ டவுன்
1. எண்ணூர்
1. மாங்காடு
1. பூந்தமல்லி
1. சாத்தாங்காடு
1. நசரத்பேட்டை
1. முத்தாபுதுப்பேட்டை
1. பட்டாபிராம்
1. அம்பத்தூர்
1. அம்பத்துார் எஸ்டேட்
1. கொரட்டூர்
1. திருவேற்காடு
1. போரூர்
1. ஆவடி
1. ஆவடி டேங்க் பேக்டரி
1. திருமுல்லைவாயல்
1. திருநின்றவூர்
# ஆவடி மாநகரக் காவல் ஆணையரகம்

## கட்டுப்பாட்டில் உள்ள காவல் நிலையங்கள்

### திருவள்ளூர் மாவட்டத்திலிருந்து இணைக்கப்பட்ட காவல் நிலையங்கள்

1. வெள்ளவேடு
1. செவ்வாய்பேட்டை
1. சோழவரம்
1. மீஞ்சூர்
1. காட்டூர்
# ஆவடி மாநகரக் காவல் ஆணையரகம்

## இதனையும் காண்க

- சென்னை மாநகரக் காவல் ஆணையரகம்
- தாம்பரம் மாநகரக் காவல் ஆணையரகம்
# வெள்ளையா இருக்கிறவன் பொய் சொல்ல மாட்டான்

***வெள்ளையா இருக்கிறவன் பொய் சொல்ல மாட்டான்*** (*Vellaiya Irukiravan Poi Solla Maatan*) என்பது புதுமுக இயக்குநர் ஏ. எல். அபனீந்திரன் எழுதி இயக்கி 2015ஆம் ஆண்டு தமிழ் மொழியில் வெளிவந்த நகைச்சுவைத் திரைப்படமாகும். இந்த படத்தில் பிரவீன்குமார், சனம் ஷெட்டி, ஷாலினி வட்னிகட்டி, பால சரவணன், அருள்தாஸ், ஜெயப்பிரகாசு, கார்த்திக் குமார், ஆடுகளம் நரேன் ஆகியோர் நடித்திருகின்றனர். படம் 24 திசம்பர் 2015 அன்று வெளியிடப்பட்டது. படத்துக்கு ஜோசுவா சிறீதர் இசையமைத்திருந்தார்.
# தாம்பரம் மாநகராட்சி

**தாம்பரம் மாநகராட்சி** (**Tambaram City Municipal Corporation**) தமிழ்நாட்டின் செங்கல்பட்டு மாவட்டத்தின் தாம்பரம், பல்லாவரம், பம்மல், செம்பாக்கம், மற்றும் அனகாபுத்தூர் ஆகிய 5 நகராட்சிப் பகுதிகளையும், சிட்லப்பாக்கம், மாதம்பாக்கம், பெருங்களத்தூர், பீர்க்கன்கரணை மற்றும் திருநீர்மலை ஆகிய 5 பேரூராட்சிகளையும் இணைத்து புதிய தாம்பரம் மாநகராட்சியை நிறுவ 3 நவம்பர் 2021 அன்று தமிழ்நாடு அரசு அரசாணை வெளியிட்டது. இதன் நிர்வாகத் தலைமையிடம் தாம்பரம் ஆகும்.  
தாம்பரம் மாநகராட்சி நிறுவுவதற்கான தமிழ்நாடு அரசின் அவசரச் சட்டத்திற்கு 5 நவம்பர் 2021 அன்று தமிழ்நாடு ஆளுநர் ஒப்புதல் அளித்தார். தற்போதைய மாநகராட்சித் தலைவராக (மேயர்) திராவிட முன்னேற்றக் கழகத்தின் க. வசந்தகுமாரி உள்ளார்.
# தாம்பரம் மாநகராட்சி

## தாம்பரம் மாநகராட்சியில் இணைக்கப்பட்ட பகுதிகள்

### நகராட்சிகள்

1. தாம்பரம்
1. பல்லாவரம்
1. பம்மல்
1. அனகாபுத்தூர்
1. செம்பாக்கம்
பேரூராட்சிகள்
1. சிட்லப்பாக்கம்
1. மாதம்பாக்கம்
1. பெருங்களத்தூர்
1. பீர்க்கன்கரணை
1. திருநீர்மலை
# தாம்பரம் மாநகராட்சி

## வார்டுகள் & மண்டலங்கள்

87.64 சதுர கிலோமீட்டர் பரப்பளவு கொண்ட தாம்பரம் மாநகராட்சி 70 வார்டுகளும், 5 மண்டலங்களும் கொண்டுள்ளது.
# தாம்பரம் மாநகராட்சி

## தாம்பரம் மாநகராட்சி தேர்தல், 2022

2022-ஆம் ஆண்டில் முதன் முதலாக தாம்பரம் மாநகராட்சியின் 70 மாமன்ற உறுப்பினர்களுக்கான தேர்தல் நடைபெற்றது. தேர்தலில் திமுக கூட்டணி 54 வார்டுகளையும், அதிமுக 9 வார்டுகளையும், சுயேச்சைகள் 7 வார்டுகளையும் கைப்பற்றினர். திமுகவின் க. வசந்தகுமாரி மேயராகவும்; கோ. காமராஜ் துணை மேயராகவும் தேர்வு செய்யப்பட்டனர்.
# தாம்பரம் மாநகராட்சி

## இதனையும் காண்க

- சென்னை மாநகராட்சி
- ஆவடி மாநகராட்சி
- தாம்பரம் மாநகரக் காவல் ஆணையரகம்
- ஆவடி மாநகரக் காவல் ஆணையரகம்
- தமிழக மாநகராட்சிகள்
- தமிழக நகராட்சிகள்
# சென்னை மாநகரக் காவல் நிலையங்கள்

சென்னை மாநகரக் காவல் ஆணையரகத்தின் கீழ் இருந்த 37 காவல் நிலையங்களைக் கொண்டு 13 செப்டம்பர் 2021 அன்று ஆவடி மாநகரக் காவல் ஆணையரகம் மற்றும் தாம்பரம் மாநகரக் காவல் ஆணையரகம் நிறுவப்பட்டது. தற்போது சென்னை மாநகரக் காவல் ஆணையரகத்தின் கீழ் 103 காவல் நிலையங்கள் உள்ளது. அவைகள் பின்வருமாறு:  
1. பூக்கடை
1. யானைக்கவுனி
1. ஏழுகிணறு
1. ஸ்டான்லி மருத்துவமனை
1. எஸ்பிளனேடு
1. சென்னை உயர் நீதிமன்றம்
1. சென்னை துறைமுகம்
1. சென்னை வடக்கு கடற்கரை
1. புனித ஜார்ஜ் கோட்டை
1. மிதவை காவல் நிலையம்
1. முத்தையால்பேட்டை
1. கொத்தவால்சாவடி
1. வண்ணாரப்பேட்டை
1. தண்டையார்பேட்டை
1. கொருக்குப்பேட்டை
1. புது வண்ணாரப்பேட்டை
1. இராதாகிருஷ்ணன் நகர்
1. இராஜீவ் காந்தி அரசு மருத்துவமனை
1. இராயபுரம்
1. இராஜீவ் காந்தி அரசு மருத்துவமனை புறக்காவல் நிலையம்
1. காசிமேடு மீன்பிடி துறைமுகம்
1. திருவொற்றியூர்
1. புழல்
1. மாதவரம்
1. எம்.கே.பி நகர்
1. கொடுங்கையூர்
1. வியாசர்பாடி
1. செம்பியம்
1. பெரவள்ளூர்
1. திரு.வி.க நகர்
1. புளியந்தோப்பு
1. ஓட்டேரி
1. பெசன்ட் நகர்
1. அமைந்தகரை
1. அண்ணா நகர்
1. அரும்பாக்கம்
1. ஜெ.ஜெ. நகர்
1. திருமங்கலம்
1. நொளம்பூர்
1. வில்லிவாக்கம்
1. ராஜமங்கலம்
1. கொளத்துார்
1. கோயம்பேடு
1. கோயம்பேடு பேருந்து நிலையம்
1. மதுரவாயல்
1. டி.பி.சத்திரம்
1. கீழ்ப்பாக்கம்
1. கீழ்ப்பாக்கம் மருத்துவமனை
1. சேத்துப்பட்டு
1. வேப்பேரி
1. பெரியமேடு
1. அயனாவரம்
1. ஐ.சி.எப்.
1. தலைமைச்செயலக காலனி
1. கீழ்பாக்கம் மன நல மருத்துவமனை
1. திருவல்லிக்கேணி
1. அண்ணாசாலை
1. ஜாம்பஜார்
1. அண்ணா சதுக்கம்
1. எம். ஜி. ஆர் நினைவிடம்
1. கஸ்துாரி பாய் காந்தி அரசு மருத்துவமனை
1. சிந்தாதிரிப்பேட்டை
1. எழும்பூர்
1. எழும்பூர் மகப்பேறு மருத்துவமனை
1. நுங்கம்பாக்கம்
1. ஆயிரம் விளக்கு
1. சூளைமேடு
1. அபிராமபுரம்
1. பட்டினப்பாக்கம்
1. இராயப்பேட்டை மருத்துவமனை
1. ஐஸ்ஹவுஸ்
1. கோட்டூர்புரம்
1. மயிலாப்பூர்
1. இராயப்பேட்டை
1. மெரினா
1. பரங்கிமலை
1. நந்தம்பாக்கம்
1. பழவந்தாங்கல்
1. மீனம்பாக்கம் விமான நிலையம்
1. மீனம்பாக்கம்
1. மடிப்பாக்கம்
1. ஆதம்பாக்கம்
1. அடையாறு
1. சாஸ்திரி நகர்
1. சைதாப்பேட்டை
1. குமரன் நகர்
1. கிண்டி
1. வேளச்சேரி
1. துரைப்பாக்கம்
1. திருவான்மியூர்
1. தரமணி
1. நீலாங்கரை
1. மாம்பலம்
1. கோடம்பாக்கம்
1. வடபழநி
1. விருகம்பாக்கம்
1. அசோக் நகர்
1. கே. கே. நகர்
1. எம். ஜி. ஆர் நகர்
1. பாண்டிபஜார்
1. தேனாம்பேட்டை
1. வளசரவாக்கம்
1. ராயலா நகர்
# சென்னை மாநகரக் காவல் நிலையங்கள்

## இதனையும் காண்க

- சென்னை மாநகரக் காவல்
- ஆவடி மாநகரக் காவல் ஆணையரகம்
- தாம்பரம் மாநகரக் காவல் ஆணையரகம்
# யாசுதிகா பாட்யா

**யாசுதிகா பாட்யா** (Yastika Bhatia பிறப்பு 11 சனவரி 2000) ஓர் இந்தியத் துடுப்பாட்ட வீராங்கனை ஆவார் . பிப்ரவரி 2021 இல், தென்னாப்பிரிக்காவுக்கு எதிரான வரையிட்ட நிறைவுகள் துடுப்பாட்டப் போட்டியில் இந்தியப் பெண்கள் துடுப்பாட்ட அணியில் அறிமுகமானார். இவர் திசம்பர் 2019 இல் ஆத்திரேலியா சுற்றுப்பயணத்தின் போது இந்திய மகளிர் அ அணிக்காக விளையாடினார்.  
ஆகத்து 2021 இல் பாட்யா ஆத்திரேலிய அணிக்கு எதிரான பெண்கள் தேர்வுத் துடுப்பாட்டத் தொடருக்காக மீண்டும் தேசிய அணிக்குத் தேர்வானார். மகளிர் ஒருநாள் பன்னாட்டுத் துடுப்பாட்டப் போட்டியில் 21 செப்டம்பர் 2021 அன்று இந்தியாவுக்காக ஆஸ்திரேலியாவுக்கு எதிராக அறிமுகமானார். 30 செப்டம்பர் 2021 இல் இந்தியாவுக்காக ஆஸ்திரேலியாவுக்கு எதிராக தனது முதல் தேர்வுத் துடுப்பாட்டப் போட்டியில் அறிமுகமானார். 7 அக்டோபர் 2021 அன்று, ஆஸ்திரேலியாவுக்கு எதிராக பெண்கள் பன்னாட்டு இருபது20 போட்டியில் அறிமுகமானார்.
# சினேகா தீப்தி

**ஊடல சினேகா தீப்தி** (Vootala Sneha Deepthi பிறப்பு 10 செப்டம்பர் 1996) ஓர் இந்தியத் துடுப்பாட்ட , வீராங்கனையான இவர் இந்தியப் பெண்கள் துடுப்பாட்ட அணிக்காக விளையாடி வருகிறார் . இவர் ஏப்ரல் 2013 இல் வங்காளதேசப் பெண்கள் துடுப்பாட்ட அணிக்கு எதிராக சர்வதேச போட்டியில் அறிமுகமானார். இரண்டு பெண்கள் பன்னாட்டு இருபது -20 மற்றும் ஒரு மகளிர் ஒபது போட்டியிலும் விளையாடியுள்ளார். உள்ளூர்ப் போட்டிகளில் தென் மண்டலம் மற்றும் ஆந்திராவுக்காக விளையாடியுள்ளார்.
# சினேகா தீப்தி

## வாழ்க்கை

சினேகா தீப்தி ஆந்திராவின் விசாகப்பட்டினத்தில் 1996 இல் பிறந்தார்.குழந்தைப் பருவத்தில் எந்த விளையாட்டிலும் தீவிரமாக ஆர்வம் காட்டவில்லை என்றாலும், சகோதரர் மற்றும் தந்தையுடன் இணைந்து தெருவோரமாக துடுப்பாட்டம் விளையாடியுள்ளார். தந்தையின் அறிவுறுத்தல் காரணமாக இவர் துடுப்பாட்டம் விளையாடத் துவங்கினார். நான்காம் தரநிலையின் போது இவர் பயிற்சி வகுப்புகளிலும் கலந்து கொண்டுள்ளார். இவரது தந்தை சினேகா தீப்தி மற்றும் அவரது தங்கை ரம்யா தீபிகா ஆகியோரை கோடைகால பயிற்சி முகாமில் சேர்த்தார். இவரது குடும்பம் உக்குநகரத்திலிருந்து (விசாகப்பட்டினம் இரும்பு ஆலை) விசாகப்பட்டினத்தின் மற்றொரு புறநகரான போதிநமல்லய்யா பாலத்திற்கு குடிபெயர்ந்தது. பயிற்சியாளர் கிருஷ்ணாராவின் கீழ் முறையான பயிற்சி பெற்றார் மற்றும் மருத்துவர் ஒய். எஸ். ராஜசேகர் ரெட்டி துடுப்பாட்ட அரங்கத்தின் வசதிகளையும் பயன்படுத்திக்கொண்டார்.  
2013 இல், தீப்தி ஆந்திரப் பெண்கள் துடுப்பாட்ட அணியில் இருந்து இரு நூறுகள் அடித்த முதல் துடுப்பாட்ட வீராங்கனை ஆனார். மாவட்டங்களுக்கு இடையேயான மூத்த பெண்கள் துடுப்பாட்டப் போட்டியில் கிழக்கு கோதாவரிக்கு எதிராக 203 ஓட்டங்கள் எடுத்து இறுதிவரை ஆட்டமிழக்காமல் இருந்தார். 2012-13 வங்காளதேசத் துடுப்பாட்ட அணிக்கு எதிரான தொடருக்கான தேசிய அணிக்கு இவர் தேர்ந்தெடுக்கப்பட்டார். அதன்மூலம் மிக இளம் வயதில் பெண்கள் பன்னாட்டு இருபது20 போட்டியில் விளையாடிய இந்திய வீராங்கனை எனும் பெருமை பெற்றார். அப்போது அவருக்கு வயது 16 வருடங்கள் மற்றும் 204 நாட்கள் ஆகும் ஆகஸ்ட் 2015 இல், ஏசிஏ வட மண்டல மாவட்டங்களுக்கு இடையேயான பெண்கள் போட்டியின் தகுதிச் சுற்றுப் போட்டியில் ஸ்ரீகாகுளத்திற்கு எதிராக 350 ஓட்டங்கள் எடுத்தார். இந்த போட்டியில் அவர் நான்கு ஓட்டங்களுக்கு இரண்டு இலக்குகளையும் கைப்பற்றினார்.
# கும்புளாப் பாரை

**கும்புளாப் பாரை** (*Blue runner*) என்பது பாரை குடும்பத்தைச் சேர்ந்த ஒரு மீன் ஆகும். கும்புளாப் பாரை அட்லாண்டிக் பெருங்கடலில் பிரேசிலிலிருந்து மேற்கு அட்லாண்டிக்கில் கனடா வரையிலும் மற்றும் அங்கோலாவிலிருந்து பெரிய பிரித்தானியா வரையிலும் கிழக்கு அட்லாண்டிக்கில் மத்திய தரைக்கடல் வரை பரவியுள்ளது. கும்புளாப் பாரை இதன் ஒத்த இனங்களிலிருந்து பல உருவவியல் அம்சங்களால் வேறுபடுகிறது. இதில் மேல் தாடையின் அளவு, செவுள் வாரி எண்ணிக்கை மற்றும் பக்கவாட்டுக் கோடு அளவுகள் ஆகியவைவற்றின் மாறுபாடு போன்றவை அடங்கும். கும்புளாப் பாரை அதிகபட்சமாக 70 செ.மீ நீளம் வரையும், 5.05 கி.கி எடை வரையும் எட்டும். ஆனால் பொதுவாக 35 செ.மீட்டரைவிட குறைவான அளவிலேயே காணப்படும். இந்த இனங்கள் முதன்மையாக கடலி்ல், பாறைகள் உள்ள இடத்தில் வாழ்கின்றன. இருப்பினும் இவை கடலில் மனிதர்களால் உருவாக்கபட்ட எண்ணெய் கிணற்று மேடை கட்டமைப்புகளைச் சுற்றி திரள்வதாக அறியப்படுகிறது. இவற்றில் இளம் மீன்கள் ஆழமற்ற பாறைகள் உள்ள பகுதியில் இருக்கின்றன. வளர்ந்த பின்னர் ஆழமான நீருக்குச் செல்கின்றன.  
கும்புளாப் பாரை கூட்டமாக திரியும் ஒரு இரைகொல்லி மீன் ஆகும். இவை முக்கியமாக பல்வேறு ஓடுடைய கணுக்காலிகள் மற்றும் பிற முதுகெலும்பற்ற விலங்குகளை உணவாக கொள்கிறது. மேலும் இவை மிதவை விலங்குகளையும் உணவாக கொள்கிறன்றன. இந்த இனம் 225 மற்றும் 280 மி.மீ அளவுக்கு இடையில் வளரும்போது பாலியல் முதிர்ச்சி அடைகின்றன. இவை ஆண்டு முழுவதும் முட்டை இடுகின்றன, என்றாலும் இது வெப்பமான மாதங்களில் உச்சம் அடைகிறது. கடந்த ஐந்து ஆண்டுகளில் அமெரிக்காவில் ஆண்டுதோறும் 6000 முதல் 7000 டன் வரை கும்புளாப் பாரை பிடிக்கப்பட்டுள்ளன.
# கும்புளாப் பாரை

## விளக்கம்

கும்புளாப் பாரை மீனானது மிதமான அளவில் பெரியதாகும். இதில் அதிகபட்ச உறுதிசெய்யப்பட்ட நீளம் 70 செ.மீ மற்றும் 5.05 கிலோ நிறை வரை வளரும், ஆனால் பொதுவாக 35 செ.மீக்கும் குறைவான நீளத்திலேயே காணப்படுகிறது. கும்புளாப் பாரை உருவவியல் ரீதியாக பிற பாரை மீன்களையே ஒத்தது. நீளமான, மிதமாக தட்டையான உடலைக் கொண்ட இதன் உடலின் மேல் மற்றும் அடிப் பகுதிகள் தோராயமாக சமமான குவிவு கொண்டதாகவும், சற்று கூர்மையான மூக்கு கொண்டும் இருக்கும். இதன் முதுகு துடுப்பு இரண்டு பகுதிகளாக உள்ளது, முதல் பகுதி 8 முட்களையும், இரண்டாவது பகுதி 22 முதல் 25 மென்மையான கதிர்களையும் கொண்டுள்ளது . குத துடுப்பானது இரண்டு பகுதிகளைக் கொண்டுள்ளது. இதன் முதல் பகுதி ஒரு முள்ளைக் கொண்டதாகவும், அடுத்த பகுதி 19 முதல் 21 மென்மையான கதிர்களைக் கொண்டதாகவும் உள்ளது. மார்புத்துடுப்புகள் வயதுக்கு ஏற்ப, 21 முதல் 23 கதிர்களைக் கொண்டு, தலையிலிருந்து சற்று தள்ளி இருக்கும். மீனின் உடலில் பக்கவாட்டு கோடு நன்கு தெரியக்கூடியதாக இருக்கும்.  
கும்புளாப் பாரை உடலானது நீல பச்சை நிறத்தில் இருந்து ஒலிவ பச்சை நிறம்வரை மாறுபடும். அடிவயிறு வெள்ளி சாம்பல் நிறத்தில் இருந்து பித்தளை நிறமாக பொலியும். பெரும்பாலும் இளம் மீன்களின் உடலில் 7 இருண்ட செங்குத்து பட்டைகள் இருக்கும். துடுப்பின் நிறமும் மாறுபடும், அனைத்து துடுப்புகளும் இருண்டோ அல்லது ஒளி ஊடுருவக்கூடியது முதல் ஆலிவ் பச்சை வரை இருக்கும். இந்த இனங்களின் செவுள் மூடிமேல் ஒரு கருத்த பொட்டு இருக்கும்.
# சீரச் சவ்வு

**சீரச் சவ்வு** (**serosa**) உடற்கூற்றியலில், உடலின் பல்வேறு குழிகளின் (body cavities) அடக்கங்களை சூழ்ந்துள்ளதும் உட்புற சுவராகவுமுள்ள இடையணு அடுக்கின் வழவழப்பான இழையச் சவ்வு. இது ஊநீரைச் சுரந்து அசையும் இரு எதிரெதிர் பரப்புகளிடையே மசகிடுகிறது. உள்ளுறுப்புகளைச் சூழ்ந்துள்ள சீரச்சவ்வு*உள்ளுறுப்பிற்குரிய* சவ்வு (visceral) எனப்படும்; குழியின் உட்புறச் சுவராக அமைந்துள்ள சீரச்சவ்வு *குழிக்குரிய* சவ்வு (parietal) எனப்படும். இரு எதிரெதிர் சீரச்சவ்வுகளுக்கிடையே பெரும்பாலும் சிறிதளவு சவ்வுநீர் தவிர வெற்றிடம் இருக்கும்.  
இதன் இலத்தீனிய உடற்கூற்றியல் பெயர் *டூனிகா செரோசா* (மூடுறை சீரச்சவ்வு). சீரச்சவ்வு உடலின் பல்வேறு குழிகளின் உட்புறச் சுவராக உள்ளது. இவை சீரக் குழிகள் எனப்படுகின்றன. இவற்றில் மசகிடும் வண்ணம் ஊநீர் சுரந்து அசைவுகளுக்கிடையேயான உராய்வைக் குறைக்கின்றன. சீரச்சவ்வு அயலுறை எனப்படும் இணைப்பிழையத்திலிருந்து வேறானது; அயலுறை இரு அமைப்புகளை ஒன்றுக்கொன்று இணைக்கிறது. உராய்வைத் தடுப்பது அதன் நோக்கமல்ல. இதயத்தையும் மார்பு இடைச் சுவரையும் சூழ்ந்த சீரச்சவ்வு இதய உறை எனவும், நெஞ்சுக் குழியையும் நுரையீரலையும் சூழ்ந்த சீரச்சவ்வு நுரையீரல் உறை எனவும் வயிற்றிடுப்புக் குழியையும் அதன் உள்ளுறுப்புகளையும் சூழ்ந்த சீரச்சவ்வு வயிற்றறை உறை எனவும் குறிக்கப்படுகின்றன.
# 1999 குல்னா பள்ளிவாசல் குண்டுவெடிப்பு

**1999 குல்னா பள்ளிவாசல் குண்டு வெடிப்பு** (*1999 Khulna mosque bombing*) வங்காளதேசத்தின் குல்னா மாவட்டத்தின் தலைநகரமான குல்னா நகரில் நிகழ்ந்த ஒரு பயங்கரவாத குண்டு வெடிப்பு தாக்குதல் ஆகும். குல்னா நகரில் உள்ள அகமதிய பள்ளிவாசலில் 1999 ஆம் ஆண்டு அக்டோபர் மாதம் 8 ஆம் தேதியன்று இக்குண்டு வெடிப்பு சம்பவம் நிகழ்ந்தது. குண்டுவெடிப்பில் 8 பேர் இறந்தனர் மற்றும் 30 பேர் காயமடைந்தனர். 1999 ஆம் ஆண்டு அக்டோபர் மாதம் 10 ஆம் தேதியன்று வங்காளதேச இராணுவம் டாக்காவில் உள்ள அகமதியா தூதுக் குழுவின் தலைமையக வளாகத்திலிருந்து வெடிகுண்டு தாக்குதலுக்கு மூன்று நாட்களுக்குப் பிறகு ஒரு வெடிகுண்டை அகற்றியது. டாக்காவின் மிர்பூரில் உள்ள இயன்னத்துல் பெர்தௌசு அகமதியா பள்ளிவாசலில் இருந்து இரண்டு நாட்களுக்குப் பிறகு ஒரு வெடிகுண்டு மீட்கப்பட்டது.
# 1999 குல்னா பள்ளிவாசல் குண்டுவெடிப்பு

## பின்னணி

அகமதியா இசுலாத்தின் ஒரு சிறிய பிரிவாகும். பல பழமைவாத முசுலீம்கள் இவர்களை மதவெறியாக கருதுகின்றனர். வங்காளதேசத்தில் சுமார் 100,000 அகமதியாக்கள் உள்ளனர், அங்கு 90 % மக்கள் இசுலாத்தை பின்பற்றுகிறார்கள்.
# 1999 குல்னா பள்ளிவாசல் குண்டுவெடிப்பு

## தாக்குதல்

1999 ஆம் ஆண்டு அக்டோபர் மாதம் 8 ஆம் தேதியன்று தெற்கு வங்காளதேசத்தின் குலானாவில் உள்ள அகமதியா பள்ளிவாசலில் வெள்ளிக்கிழமை தொழுகை நடைபெற்றுக் கொண்டிருந்தபோது போது தொலையியக்கி கருவி மூலம் வெடிகுண்டை வெடிக்கச் செய்து 8 பேர் கொல்லப்பட்டனர்.
# பரமந்தூர் ஆதிகேசவபெருமாள் கோயில்

**பரமந்தூர் ஆதிகேசவபெருமாள் கோயில்** என்பது தமிழ்நாட்டில் புதுக்கோட்டை மாவட்டம், பெருமந்தூர் என்னும் ஊரில் அமைந்துள்ள ஒரு பெருமாள் கோயிலாகும்.
# பரமந்தூர் ஆதிகேசவபெருமாள் கோயில்

## மூலவர்

இக்கோயிலின் மூலவர் ஆதிகேசவபெருமாள், பூதேவி, ஸ்ரீதேவி ஆகியோருடன் உள்ளார். கருவறைக்கு முன்பாக இரு புறத்திலும் ஜெயன், விஜயன் உள்ளனர்.
# பரமந்தூர் ஆதிகேசவபெருமாள் கோயில்

## கோயில் அமைப்பு

ராஜகோபுரத்தைக் கடந்து உள்ளே செல்லும்போது பலிபீடமும் கொடி மரமும் உள்ளன. முன் மண்டபத்தில் கருடாழ்வார், விஷ்வக்சேனர், ராமானுஜர், மணவாள முனிவர், நம்மாழ்வார், வரதராஜப்பெருமாள், லட்சுமி நரசிம்மப்பெருமாள் ஆகியோரின் சன்னதிகள் உள்ளன. இங்கு சொர்க்கவாசலும் உள்ளது. திருச்சுற்றில் பரிமளவள்ளித்தாயார் சன்னதியும், பராச்சர மகரிஷியும் உள்ளன. கோயிலின் முன்பாக குளம் உள்ளது.
# பரமந்தூர் ஆதிகேசவபெருமாள் கோயில்

## சொர்க்கவாசல்

இக்கோயிலில் சொர்க்கவாசல் திறப்பு விழா சிறப்பாகக் கொண்டாடப்படுகிறது.
# அல் ஆமராத்

**அல் ஆமராத்** (, ) வடகிழக்கு ஓமானில் உள்ள ஒரு நகரம் ஆகும். இது மஸ்கட் ஆளுகைப்பகுதிக்குட்பட்டதாகும்.  
அல் ஆமராத், மஸ்கட் ஆளுகைப்பகுதிக்குட்பட்ட நகரங்களுள் மக்கட்டொகை அடிப்படையில் ஐந்தாவது பெரிய நகரமாகும். இது ஓமானின் நிர்வாக அலகான விலாயத்து என்ற வகையில் அடங்குகிறது. இதற்கெனத் தனியான மாநகர முதல்வர் அலுவலகம், காவல்துறை மற்றும் அரச அலுவலகங்களைக் கொண்டுள்ளது.
# வங்காளதேச ஆயுதப்படைகள் நோயியல் நிறுவனம்

**வங்காளதேச ஆயுதப்படைகள் நோயியல் நிறுவனம்** (*Armed Forces Institute of Pathology*) வங்காளதேசத்தின் டாக்கா ஆயுதப்படை இராணுவ முகாமில் அமைந்துள்ளது. ஒரு மருத்துவ ஆராய்ச்சி ஆய்வகமாக இந்நிறுவனம் செயல்படுகிறது.
# வங்காளதேச ஆயுதப்படைகள் நோயியல் நிறுவனம்

## வரலாறு

ஆயுதப் படைகளின் நோயியல் நிறுவனம் முதலில் இராணுவ நோயியல் நிறுவனம் என்ற பெயரில் பாக்கித்தான் இராணுவத்தின் ஒரு பகுதியாக சிறு ஆய்வகமாக நிறுவப்பட்டது. வங்காளதேசம் சுதந்திரம் அட்டைந்த பிறகு இது வங்காளதேச இராணுவத்தின் ஒரு பகுதியாக மாறியது. 1974 ஆம் ஆண்டு ஆயுதப் படைகளின் நோயியல் நிறுவனம் மறுசீரமைக்கப்பட்டு இங்கு நவீன உபகரணங்கள் மீண்டும் பொருத்தப்பட்டன.
மருத்துவ அறிவியலில் இதன் பன்னாட்டு அளவு பங்களிப்புக்காக 1987 ஆம் ஆண்டு இந்த நிறுவனத்திற்கு சுதந்திர தின விருது வழங்கப்பட்டது. 1991 ஆம் ஆண்டில் இராணுவ நோயியல் ஆய்வகம் என்ற பெயர் மாற்றப்பட்டு ஆயுதப்படை நோயியல் நிறுவனம் என மறுபெயரிடப்பட்டது.  
மருத்துவ அறிவியலில் புதிய கண்டுபிடிப்புகளுடன் நிறுவனம் எப்போதும் முன்னேற முயல்கிறது. அதிநவீன தொழில்நுட்பங்கள் மற்றும் வல்லுநர்களின் ஒருங்கிணைப்பு இந்த நிறுவனத்தை நாட்டின் ஆய்வக மருத்துவத்தில் மிக உயர்ந்த நிலைக்கு கொண்டு செல்ல உதவியது.
# உடற்குழிகள்

**உடற் குழி** என்பது விலங்கொன்றின் உடலில் உள்ள எந்தவொரு திறவெளி அல்லது அறைகளைக் குறிப்பதாகும். இந்தக் குழிகளில் உள்ளுறுப்புகளும் பிற அமைப்புகளும் அடங்கியுள்ளன. இரட்டைச் சுவர் உள்ள குழிகளின் நடுவே உள்ள "வாய்ப்புள்ள வெளி"யில் சிறிதே நீர்மம் இருக்கும்.  
மனித உடலின் இரு பெரும் உடற்குழிகள் கீழ்ப்புற உடற்குழியும் முதுகுப்புற உடற்குழியும் ஆகும். முதுகுப்புற குழியில் மூளையும் முள்ளந்தண்டு வடமும் அமைந்துள்ளன.  
மைய நரம்பு மண்டலத்து உறுப்புகளைச் சூழ்ந்துள்ள சவ்வுகள் (மண்டையோடு, முள்ளந்தண்டுக் குழிகளிலும் உள்ள மனித மூளை, முள்ளந்தண்டு வடம்) மூன்று மூளையுறைகள் ஆகும். வெவ்வேறாக பூசப்பட்டுள்ள இந்த வெளிகளில் வெவ்வேறு வகையான நீர்மங்கள் உள்ளன. காட்டாக மூளையுறையில் மூளை தண்டுவட திரவமும் வயிற்றுக் குழியில் உள்ள வயிற்று உள்ளறையில் சீர நீர்மமும் உள்ளன.  
அமினியன் விலங்குகளிலும் சில முதுகெலும்பிலிகளிலும் வயிற்று உள்ளறை அவற்றின் மிகப் பெரிய உடற்குழியான சீலம் (coelom) எனும் உடற்குழியில் அமைந்துள்ளன.
# கோ, டாக். கோ! (தொலைக்காட்சி தொடர்)

**கோ, டாக். கோ!** (ஆங்கிலம்: *Go, Dog. Go!*) ஒரு அமெரிக்க-கனடிய தொலைக்காட்சியின் குழந்தைகள் தொடர் ஆகும். இந்தத் தொடரை ஆண்ட்ரூ டங்கன் மற்றும் கிரண் ஷாங்கெர்ரா இயக்கியுள்ளார். இந்த தொடரில் மைக்கேலா லூசி, காலம் ஷோனிகர், கேட்டி கிரிஃபின், மார்ட்டின் ரோச், தஜ்ஜா ஐசன் உள்ளிட்ட பலர் நடித்துள்ளார்கள். இது 1961ஆம் ஆண்டில் பி.டி. ஈஸ்ட்மேன் என்பவர் எழுதிய *கோ, டாக். கோ!* என்னும் புத்தகத்தின் அடிப்படையில் படைக்கப்பட்ட தொடர் ஆகும். இந்த தொடர், டேக் பார்கர் தன் நண்பர்களுடன் சேர்ந்து பாவ்ஸ்டன் என்கிற நாய் நகரத்தில் மேற்கொண்ட சாகசச்செயல்களையும் முயற்சிகளையும் காலக்கிரமத்தில் வரிசைப்படுத்தி விவரிக்கிறது.  
இந்த தொடரின் முதல் பருவத்தின் அனைத்து அத்தியாயங்களும் ஜனவரி 26, 2021 அன்று திரையிடப்பட்டடு. இதன் நான்காவது பருவம் 27 நவம்பர் 2023 இல் ஒளிபரப்பப்பட்டது.
# கோ, டாக். கோ! (தொலைக்காட்சி தொடர்)

## பாத்திரங்கள்

- **டேக் பார்கர்** (என்கிற கதாப்பாத்திரத்திற்கு குரல் கொடுத்தவர் மைக்கேலா லூசி)
|-
||2022
||ACTRA விருது
||சிறப்பான செயல்திறன் – பாலினம் இணக்கமற்ற அல்லது ஆண் குரல்
| ஜோசுவா கிரஹாம்
|-
| ஆனந்த் ராஜாராம்
|-
| கனடியன் ஸ்கிரீன் விருதுகள்
| சிறந்த அனிமேஷன் நிரல் அல்லது தொடர்
| கோ, டாக். கோ!
|}
# கோ, டாக். கோ! (தொலைக்காட்சி தொடர்)

## பருவங்கள்

| 1 | 9 |  |
| --- | --- | --- |
| 3 | 8 | பால் பக்லி, ரெனோ செல்ம்சர் மற்றும் ஜோ டி ஆண்ட்ரியா பாடல் பாடியுள்ளார். |
# கே. என். தீட்சித்

**காசிநாத் நாராயணன் தீட்சித்** (**Kashinath Narayan Dikshit**) (21 அக்டோபர் 1889 &ndash; 12 ஆகஸ்டு 1946) இந்தியத் தொல்லியல் ஆய்வகத்தின் தலைமை இயக்குநராக 21 மார்ச் 1937 முதல் 1944-ஆம் ஆண்டு வரை (மோர்டிமர் வீலருக்கு முன்னர்) பணியாற்றியவர்.
தற்கால மகாராட்டிரா மாநிலம், சோலாப்பூர் மாவட்டம், பண்டரிபுரம் ஊரில் பிராமணர் குடும்பத்தில் பிறந்த தீட்சித், இந்தியத் தொல்லியல் ஆய்வ்கத்தில் சேரும் முன்னர் கொல்கத்தா இந்திய அருங்காட்சியகத்தின் கண்காணிப்பாளராக பணிபுரிந்தார். பின்னர் இவர் இந்தியத் தொல்லியல் ஆய்வகத்தின் கல்வெட்டியல் துறையின் துணை இயக்குநர் பதவி உயர்த்தப்பட்டார். இவர் 1937-இல் சிந்துவெளி நாகரிகத்தின் மொகஞ்சதாரோ தொல்லியல் களத்தில் ஜான் மார்சலுடன் பணியாற்றினார். 1937-இல் தீட்சித் இந்தியத் தொல்லியல் ஆய்வகத்தின் தலைமை இயக்குநரானார். இவர் 1940-1944-ஆம் ஆண்டுகளில் தற்கால உத்தரப் பிரதேச மாநிலத்தின் அகிச்சத்ரா தொல்லியல் களத்தை அகழாய்வு செய்தார். 1944-இல் பணி ஓய்வு பெற்ற பின்னர் இப்பணியை மோர்டிமர் வீலர் முடித்தார்.
# கே. என். தீட்சித்

## இதனையும் காண்க

- அகிச்சத்ரா
# இதயவறை அகச்சவ்வு

**இதயவறை அகச்சவ்வு** இதயத்தின் நான்கு அறைகளின் உட்புறத்திலுள்ள சவ்வு ஆகும். இதன் அணுக்கள் முளையவியற்படியும் உயிரியல்படியும் குருதிக்குழல்களின் உட்சவ்வுகளை ஒத்ததாகும். இந்த அகச்சவ்வு அடைப்பிதழ்களையும் இதயவறைகளையும் பாதுகாக்கிறது.  
இதயவறை அகச்சவ்வு அதைவிட மிகவும் கன அளவுள்ள, இதயம் சுருங்கி விரிவதற்கு காரணமான இதயத்தசைக்கு கீழுள்ளது. இதயத்தின் வெளிப்புற அடுக்கு இதயவறை புறச்சவ்வு எனப்படுகின்றது. இது சீரச் சவ்வாலான இதய உறையினுள் உள்ளது.
# இதயவறை அகச்சவ்வு அழற்சி

**இதயவறை அகச்சவ்வு அழற்சி** (**Endocarditis**) இதயத்தின் மிக உட்புற அடுக்கான இதயவறை அகச்சவ்வில் ஏற்படும் அழற்சி. இது வழமையாக இதய அடைப்பிதழ்களையும் உள்ளடக்கும். தவிரவும் இந்த அழற்சி இதயவறை பிரிசுவர், இதயவாயிற் நாண்கள், இதய உள்ளுறை, அல்லது இதயத்தினுள் பொருத்தப்பட்டுள்ள கருவிகளின் மேற்புறப் பரப்பில் ஏற்படலாம். இதய அகச்சவ்வு அழற்சி புண்களாக காணப்படும். *தாவரத் தொகுதி* எனக் குறிப்பிடப்படும் இவை குருதிச் சிறுதட்டுக்கள்கள், பைபிரின், நுண் நுண்ணுயிர் கூட்டம், மிகக்குறைவான அழற்சி விளைவிக்கும் அணுக்களாலானவை. கடிய இதயவறை அகச்சவு அழற்சி தொற்றில் இத்தாவரத் தொகுதியின் மையத்தில் நுண்மணிப்புத்து அணுக்கள் இருக்கும்; இவை நார்த்தன்மையுடனோ சுண்ணகக் கடினத்துடனோ இருக்கலாம்.  
இதயவறை அகச்சவ்வு அழற்சியை வெவ்வேறு விதங்களில் பகுக்கலாம். எளிமையான பகுப்பு காரணத்தைக் கொண்டமையும்: நுண்ணுயிரி நோயின் காரணமா அல்லவா என்பதைப் பொறுத்து *தொற்று* அல்லது *தொற்றல்லாதது*. எவ்வாறாயினும், நோய் கண்டறிதல் மின்னொலி இதய வரைவி, குருதி வளர்சோதனை போன்ற ஆய்வகச் சோதனைகளின் அடிப்படையில் மேற்கொள்ளப்படுகிறது.  
இதன் உணர்குறிகளாக சுரம், குளிர், வேர்த்தல், சோர்வு, பலவீனம், பசியின்மை, எடை இழப்பு, மண்ணீரல் உருப்பெருக்கம், சளிக்காய்ச்சலை ஒத்த உணர்வு, இதய முணுமுணுப்பு, இதயத் திறனிழப்பு, குருதி ஒழுக்கு (சருமத்தில் சிவப்பு புள்ளிகள்), ஓசுலரின் கணுக்கள் (கால்களிலும் கைகளிலும் காணப்படும் சருமத்தடி முடிச்சுகள்), ஜேன்வே காயங்கள் (உள்ளங்கையிலும் பாதங்களின் கீழும் காணப்படும் முடிச்சு காயங்கள்), மற்றும் ரோத்தின் புள்ளிகள் (கண்திரையில் இரத்தக்கசிவு).
# திண்டல், தருமபுரி மாவட்டம்

**திண்டல்** (*Dindal*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643255. இந்த ஊரானது திண்டல் ஊராட்சிக்கு உட்பட்டது.
# திண்டல், தருமபுரி மாவட்டம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், பாலக்கோட்டில் இருந்து 20 கிலோ மீட்டர் தொலைவிலும் உள்ளது.
# திண்டல், தருமபுரி மாவட்டம்

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் 761 குடும்பங்களும் 3,009 மக்களும் வசிக்கின்றனர். இதில் 1,591 ஆண்களும் 1,418 பெண்களும் அடங்குவர்.
# தோமலஅல்லி

**தோமலஅல்லி** (*Domalahalli*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643273. இந்த ஊரானது மோதுகுலஅள்ளி ஊராட்சிக்கு உட்பட்டது.
# தோமலஅல்லி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 21 கிலோமீட்டர் தொலைவிலும், பாலக்கோட்டில் இருந்து 8 கிலோ மீட்டர் தொலைவிலும் உள்ளது.
# தோமலஅல்லி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் 318 குடும்பங்களும் 1,421 மக்களும் வசிக்கின்றனர். இதில் 750 ஆண்களும் 671 பெண்களும் அடங்குவர்.
# தொன்னேனஅள்ளி

**தொன்னேனஅள்ளி** (*Donnenahalli*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643263. இந்த ஊரானது கோவிலூர் ஊராட்சிக்கு உட்பட்டது.
# தொன்னேனஅள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 16 கிலோமீட்டர் தொலைவிலும், பாலக்கோட்டில் இருந்து 18 கிலோ மீட்டர் தொலைவிலும் உள்ளது.
# தொன்னேனஅள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் 116 குடும்பங்களும் 463 மக்களும் வசிக்கின்றனர். இதில் 233 ஆண்களும் 230 பெண்களும் அடங்குவர்.
# தொன்னேனஅள்ளி

## கோயில்கள்

- தொன்னேனஅள்ளி சென்னகேசவப்பெருமாள் கோயில்
# எலுமிச்சனஅள்ளி

**எலுமிச்சனஅள்ளி** (*Elumichanahalli*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643224. இந்த ஊரானது எலுமிச்சனஅள்ளி ஊராட்சிக்கு உட்பட்டது.
# எலுமிச்சனஅள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 28 கிலோமீட்டர் தொலைவிலும், காரிமங்கலத்தில் இருந்து 9 கிலோ மீட்டர் தொலைவிலும், மாநில தலைநகரான சென்னையிலிருந்து 283 கிலோ மீட்டர் தொலைவிலும் உள்ளது.
# எலுமிச்சனஅள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் 1285 குடும்பங்களும் 5350 மக்களும் வசிக்கின்றனர். இதில் 2769 ஆண்களும் 2581 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 57.1 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# எர்ரகுட்டஅள்ளி

**எர்ரகுட்டஅள்ளி** (*Errakuttahalli*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643244. இந்த ஊரானது நல்லூர் ஊராட்சிக்கு உட்பட்டது.
# எர்ரகுட்டஅள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 33 கிலோமீட்டர் தொலைவிலும், பாலக்கோட்டில் இருந்து 12 கிலோ மீட்டர் தொலைவிலும் உள்ளது.
# எர்ரகுட்டஅள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் 125 குடும்பங்களும் 535 மக்களும் வசிக்கின்றனர். இதில் 273 ஆண்களும் 262 பெண்களும் அடங்குவர்.
# மூலக்கூற்று நோயியல்

**மூலக்கூற்று நோயியல்** (*Molecular pathology*) மருத்துவத்துறையில் வளர்ந்துவரும் ஒரு துறையாகும். உடல் உறுப்புகள், திசுக்கள் அல்லது உடல் திரவங்களில் உள்ள மூலக்கூறுகளை பரிசோதனை ஆய்வு செய்வதன் மூலம் நோய்களைக் கண்டறிவதில் இத்துறை கவனம் செலுத்துகிறது. உடற்கூற்று நோயியல் மற்றும் மருத்துவ நோயியல், மூலக்கூற்று உயிரியல், உயிர் வேதியியல், புரத அறிவியல் மற்றும் மரபியல் ஆகிய துறைகளின் சில நடைமுறை அம்சங்களை மூலக்கூற்று நோயியல் பகிர்ந்து கொள்கிறது. சில நேரங்களில் இத்துறைகள் அனைத்தையும் விஞ்சிய ஒரு துறையாகவும் இது கருதப்படுகிறது. இயற்கையில் பலதரப்பட்ட மற்றும் முக்கியமாக நோயின் துணை நுண்ணிய அம்சங்களில் மூலக்கூற்று நோயியல் கவனம் செலுத்துகிறது. திசுக்களில் உள்ள உருவவியல் மாற்றங்கள் (பாரம்பரிய உடற்கூறியல் நோயியல்) மற்றும் மூலக்கூற்று சோதனை ஆகிய இரண்டையும் அடிப்படையாகக் கொண்டு நோயறிதல் செய்யப்படும்போது மிகவும் துல்லியமான நோயறிதல் சாத்தியமாகும் என்பது ஒரு முக்கிய கருத்தாகும்.  
இது மனித நோய்களைக் கண்டறிதல் மற்றும் வகைப்படுத்துவதற்கான மூலக்கூறு மற்றும் மரபணு அணுகுமுறைகளின் வளர்ச்சியை உள்ளடக்கிய ஒரு அறிவியல் ஒழுக்கம் ஆகும். சிகிச்சையின் விளைவுகளையும், நோய் முன்னேற்றத்திற்கான முன்கணிப்பு உயிரிச்சுட்டுகளை வடிவமைத்தல் மற்றும் சரிபார்த்தல், பல்வேறு மரபணு அமைப்புகளின் தனிக்கூறுகளில் கோளாறுகளை உருவாக்குவதற்கான மூலக்கூறு மற்றும் மரபணு அணுகுமுறைகளின் வளர்ச்சியையும் இத்துறை உள்ளடக்கியுள்ளது.  
மூலக்கூறு நோயியல் பொதுவாக புற்றுநோய் மற்றும் தொற்று நோய்களைக் கண்டறியப் பயன்படுகிறது. இத்துறை நுட்பங்கள் பலவாகும். பாலிமரேசு சங்கிலி வினை அளவியல் , பன்மையாக்க பாலிமரேசு சங்கிலி வினை, டிஎன்ஏ நுண் வரிசை முறை , கள இனக்கலப்பு , கள ஆர்என்ஏ வரிசைமுறை, எதிர்புரத அடிப்படையிலான நோய்த்தடுப்பாற்றல் உடனொளிர்வு திசு மதிப்பீடு, நோய்க்கிருமிகளின் மூலக்கூற்று விவரக்குறிப்பு மற்றும் நுண்ணுயிர் எதிர்ப்பிக்கான பாக்டீரியா மரபணுக்களின் பகுப்பாய்வு ஆகியவை இந்நுட்பங்களில் அடங்கும்.  
மூலக்கூறு நோயியல் மற்றும் நோய்த்தொற்றியல் துறைகளின் ஒருங்கிணைப்பினால் மூலக்கூற்று நோயியல் நோய்த்தொற்றியல் என்ற ஒரு புதிய துறை உருவாகிறது. இது ஒருங்கிணைந்த மூலக்கூறு உயிரியல் மற்றும் மக்கள் தொகையில் சுகாதார அறிவியலில் பிரதிபலிக்கிறது.